b'\n_START_ARTICLE_\nUgra\n_START_PARAGRAPH_\nUgra (russisk: \xd0\xa3\xd0\xb3\xd1\x80\xd0\xb0) er ei elv i Smolensk og Kaluga oblast i Russland. Den er ei venstre sideelv til Oka, og er 339\xc2\xa0km lang, med et nedb\xc3\xb8rfelt p\xc3\xa5 15\xc2\xa0700\xc2\xa0km\xc2\xb2.\n_START_SECTION_\nGeografi\n_START_PARAGRAPH_\nUgra har sitt utspring p\xc3\xa5 Smolenskh\xc3\xb8ydene i den s\xc3\xb8r\xc3\xb8stlige delen av Smolensk oblast, og renner derfra i hovedsakelig \xc3\xb8stlig retning og passerer inn i Kaluga oblast. Den munner ut i Oka rundt 10\xc2\xa0km vest for Kaluga. Jukhnov er den eneste byen ved Ugras hovedl\xc3\xb8p._NEWLINE_Middelvannf\xc3\xb8ringen 35\xc2\xa0km f\xc3\xb8r munningen i Oka er p\xc3\xa5 90\xc2\xa0m\xc2\xb3/s. Vannf\xc3\xb8ringen i Ugra varierer imidlertid sterkt gjennom \xc3\xa5ret. I v\xc3\xa5rl\xc3\xb8sningen mellom mars og mai er vannf\xc3\xb8ringen sv\xc3\xa6rt h\xc3\xb8y p\xc3\xa5 grunn av sn\xc3\xb8smelting. Om sommeren og h\xc3\xb8sten er vannf\xc3\xb8ringen lav, men med flomperioder i forbindelse med sterk nedb\xc3\xb8r. Om vinteren er vannf\xc3\xb8ringen konstant sv\xc3\xa6rt lav. Under v\xc3\xa5rflommen kan vanniv\xc3\xa5et i Ugra stige opp mot 11\xc2\xa0meter h\xc3\xb8yere enn om vinteren. Elva er frosset over fra desember til v\xc3\xa5rl\xc3\xb8sningen starter i mars._NEWLINE_De st\xc3\xb8rste sideelvene er: Vorja, Ressa, Tetsja, Sjanja, Izver og Zjizjala.'